ড্যাফ্ট পাঙ্ক ১৯৯৩ সালে ফ্রান্সের প্যারিসে গি-মানুয়েল এবং তমা বঁগালতের কর্তৃক গঠিত একটি ফরাসি ইলেকট্রনিক সঙ্গীত জুটি ছিল। তারা ফরাসি হাউজ আন্দোলনের অংশ হিসেবে ১৯৯০-এর দশকের শেষের দিকে জনপ্রিয়তা অর্জন করে; তবে প্রারম্ভিক বছরে সফলতা না পেলেও ফাঙ্ক, টেকনো, ডিস্কো, রক এবং সিন্থপপের সাথে হাউস সঙ্গীতের উপস্থাপনের মাধ্যমে তারা পরবর্তী বছরগুলোতে সাফল্য পেয়েছে।Suzanne Ely, "Return of the Cybermen" Mixmag, July 2006, pp. 94–98. তাদেরকে ডান্স সঙ্গীতের ইতিহাসের সবচেয়ে প্রভাবশালী জুটি হিসেবে বিবেচনা করা হয়। ড্যাফ্ট পাঙ্ক ১৯৯৯ সাল থেকে বেশিরভাগ অনুষ্ঠানে রোবটের চরিত্র গ্রহণ করার জন্য হেলমেট এবং গ্লাভস পরিধান করার পাশাপাশি খুব কমই সাক্ষাৎকার দিয়েছেন এবং টেলিভিশনে হাজির হয়েছেন। তারা ১৯৯৬ থেকে ২০০৮ সাল পর্যন্ত এড বাঙ্গার রেকর্ডসের প্রধান পেদ্রো উইন্টার (এছাড়াও বিজি পি নামেও পরিচিত) দ্বারা পরিচালিত হয়েছে।  বঁগালতের এবং ওমেম ক্রিস্তোর ইন্ডি রক দল ডার্লিন' বিলুপ্ত হওয়ার পর, তারা ড্রাম মেশিন এবং সিন্থেসিস নিয়ে পরীক্ষা-নিরীক্ষা শুরু করে। তাদের প্রথম স্টুডিও অ্যালবাম হোমওয়ার্ক ১৯৯৭ সালে ভার্জিন রেকর্ডস দ্বারা প্রকাশিত হয়, যা ইতিবাচক পর্যালোচনা কুড়িয়েছিল। এই অ্যালবামে "অ্যারাউন্ড দ্য ওয়ার্ল্ড" এবং "দ্য ফাঙ্ক"-এর মতো একক গান ছিল। তাদের দ্বিতীয় অ্যালবাম, ডিসকোভারি প্রথম অ্যালবামের চেয়ে অধিক সাফল্য অর্জন করেছিল, যেখানে জনপ্রিয় একক গান "ওয়ান মোর টাইম", "ডিজিটাল লাভ" এবং "হার্ডার, বেটার, ফাস্টার, স্টঙ্গার" অন্তর্ভুক্ত ছিল। ২০০৫ সালের মার্চ মাসে, ড্যাফ্ট পাঙ্ক তাদের তৃতীয় অ্যালবাম, হিউম্যান আফটার অল প্রকাশ করেছিল; যা মিশ্র পর্যালোচনা গ্রহণ করেছিল, যদিও "রোবট রক" এবং "টেকনোলজিক"-এর মতো একক গান যুক্তরাজ্যে সাফল্য অর্জন করেছিল। ড্যাফ্ট পাঙ্ক ২০০৬ এবং ২০০৭ সাল জুড়ে ভ্রমণ করেছিল এবং অ্যালাইভ ২০০৭ নামে লাইভ অ্যালবাম প্রকাশ করেছিল, যা শ্রেষ্ঠ ইলেকট্রনিক/ডান্স অ্যালবাম বিভাগে একটি গ্র্যামি পুরস্কার জয়লাভ করেছে। এছাড়াও তারা ট্রন: লেগাসি চলচ্চিত্রের জন্য সঙ্গীত রচনা করেছিলেন, যা ২০১০ সালে প্রকাশিত হয়েছিল।  ২০১৩ সালে, ড্যাফ্ট পাঙ্ক কলাম্বিয়া রেকর্ডসের জন্য ভার্জিন ত্যাগ করে এবং র‍্যান্ডম অ্যাক্সেস মেমোরিজ নামক তাদের চতুর্থ অ্যালবাম প্রকাশ করেছিল। এই অ্যালবামের মূল একক গান "গেট লাকি" ৩২টি দেশের চার্টে শীর্ষ ১০-এ পৌঁছেছিল। র‍্যান্ডম অ্যাক্সেস মেমোরিজ ২০১৪ সালে পাঁচটি গ্র্যামি পুরস্কার জয়লাভ করেছিল, যার মধ্যে বর্ষসেরা অ্যালবাম এবং "গেট লাকি" গানের জন্য বর্ষসেরা রেকর্ড অন্যতম। ২০১৬ সালে, ড্যাফ্ট পাঙ্ক এবং দ্য উইকেন্ডের স্টারবয় বিলবোর্ড হট ১০০-এ তাদের প্রথম এক নম্বর গান অর্জন করেছিল। রোলিং স্টোন তাদেরকে সর্বকালের সেরা ২০ জুটির তালিকায় তাদের স্থান করে নিতে সাহায্য করেছে।  ২০২১ সালের ২২শে ফেব্রুয়ারি তারিখে তারা তাদের ইউটিউব চ্যানেলে ৮ মিনিটের একটি ভিডিও দিয়ে তাদের বিচ্ছেদের কথা ঘোষণা করে, যেখানে তাদের ২৮ বছরের গান অন্তর্ভুক্ত ছিল।  অ্যালবাম স্টুডিও অ্যালবাম  হোমওয়ার্ক (১৯৯৭)  ডিসকোভারি (২০০১)  হিউম্যান আফটার অল (২০০৫)  র‍্যান্ডম অ্যাক্সেস মেমোরিজ (২০১৩)  সাউন্ডট্রেক  ট্রন: লেগাসি (২০১০)  তথ্যসূত্র  বহিঃসংযোগ        মিউজিকটি-এ ড্যাফ্ট পাঙ্ক     ইউরোচ্যানেলে ড্যাফ্ট পাঙ্ক  বিষয়শ্রেণী:ফরাসি সঙ্গীত দল বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:অ্যাবলটন লাইভ ব্যবহারকারী বিষয়শ্রেণী:ডান্স ও ইলেকট্রনিক সঙ্গীতে গ্র্যামি পুরস্কার বিজয়ী বিষয়শ্রেণী:ওয়ার্নার রেকর্ডসের শিল্পী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:রিমিক্সার বিষয়শ্রেণী:ব্রিট পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:পার্লোফোনের শিল্পী বিষয়শ্রেণী:১৯৯৩-এ ফ্রান্সে প্রতিষ্ঠিত বিষয়শ্রেণী:২০২১-এ বিলুপ্ত বিষয়শ্রেণী:কাল্পনিক মঞ্চ অভিব্যক্তিতে সঙ্গীত দল বিষয়শ্রেণী:ক্লাব ডিজে বিষয়শ্রেণী:ইলেকট্রনিক ডান্স মিউজিক জুটি বিষয়শ্রেণী:ফরাসি ডিজে বিষয়শ্রেণী:ফরাসি ইলেকট্রনিক মিউজিক দল বিষয়শ্রেণী:ফরাসি হাউজ সঙ্গীত দল বিষয়শ্রেণী:ফরাসি সঙ্গীত জুটি বিষয়শ্রেণী:লিসে কার্নোর প্রাক্তন শিক্ষার্থী বিষয়শ্রেণী:পুরুষ সঙ্গীত জুটি বিষয়শ্রেণী:মুখোশধারী সঙ্গীতজ্ঞ বিষয়শ্রেণী:১৯৯৩-এ প্রতিষ্ঠিত সঙ্গীত দল বিষয়শ্রেণী:২০২১-এ বিলুপ্ত সঙ্গীত দল বিষয়শ্রেণী:প্যারিসের সঙ্গীত দল বিষয়শ্রেণী:ভার্জিন রেকর্ডসের শিল্পী বিষয়শ্রেণী:ওয়াল্ট ডিজনি রেকর্ডসের শিল্পী